नई दिल्ली: आधार संख्या जारी करने वाले भारतीय विशिष्ट पहचान प्राधिकरण( यूआईडीएआई) ने बैंक शाखाओं में आधार नामांकन और अद्यतन में कमी को लेकर चिंता जताई है.आधार नामांकन के लिए अधिकृत 7,000 से अधिक बैंक शाखाओं में से 2,500 में नामांकन कम होने पर प्राधिकरण ने स्थिति में सुधार के लिए बैंकों को तुरंत कदम उठाने को कहा है. प्राधिकरण का मानना है कि इन शाखाओं में प्रतिदिन कम से कम 16 नामांकन और अपडेशन से जुड़ी गतिविधियां होनी चाहिए. इसके अतिरिक्त उन्हें सभी ग्राहकों को आधार नामांकन और अपडेशन की सेवा प्रदान करनी चाहिए, चाहे वो उस शाखा का ग्राहक है अथवा नहीं.